ศบค. รายงานผู้ติดเชื้อโควิด-19 วันนี้ 1,871 ราย เสียชีวิต 10 คน
ศบค. รายงานผู้ติดเชื้อโควิด19 วันนี้เพิ่มสูงขึ้นถึง 1,871 ราย เสียชีวิตวันนี้ 10 คน สูงสุดตั้งแต่มีการแพร่ระบาด ทำให้มีผู้เสียชีวิตสะสม 188 คนแล้ว ทำให้ไทยขยับมาอยู่ที่ลำดับ 104 ของโลก       นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 1,871 ราย ผู้ป่วยยืนยันสะสม 63,570 ราย หายป่วยแล้ว 35,394 ราย รักษาตัวอยู่ที่โรงพยาบาล 27,988 ราย เป็นผู้ป่วยอาการหนัก 786 ราย, ใส่เครื่องช่วยหายใจ 230 ราย เสียชีวิตเพิ่ม 10 คน ผู้เสียชีวิตสะสมรวม 188 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 29 เมษายน 2564 จำนวน 34,707 ราย โดยผู้ติดเชื้อที่เพิ่มขึ้น 1,871 ราย เป็นผู้ที่ติดเชื้อในประเทศ 1,864 ราย จากระบบเฝ้าระวังและบริการ 1,830 ราย, จากการค้นหาเชิงรุกในชุมชน 34 ราย, ติดเชื้อจากต่างประเทศ 7 ราย เดินทางมาจากอินเดีย 2 ราย, มาเลเซีย 2 ราย, สวิตเซอร์แลนด์ 1 ราย, ญี่ปุ่น 1 ราย, ฮังการี 1 ราย //ผู้ได้รับวัคซีนเข็มแรกสะสมทั่วประเทศ 1,059,721 ราย, รับวัคซีนเข็มที่ 2 ยอดสะสมทั่วประเทศ 284,925 ราย          สำหรับผู้เสียชีวิตทั้ง 10 รายวันนี้ เป็นชาย 8 ราย หญิง 2 ราย อายุระหว่าง 45-91 ปี ส่วนใหญ่มีโรคประจำตัว เบาหวาน ความดันโลหิตสูง หลอดเลือดสมอง โรคอ้วน โรคหัวใจ ไขมันในเลือดสูง โรคปอดเรื้อรัง โรคไตเรื้อรัง ผู้ป่วยติดเตียง โดยปัจจัยเสี่ยงมาจากการสัมผัสกับผู้ที่ติดเชื้อที่มาเยี่ยม ทานข้าวกับเพื่อนร่วมงาน พนักงานร้านคาราโอเกะ /ระยะเวลาการติดเชื้อจนเสียชีวิต อยู่ในช่วง 1-16 วัน        ส่วนสถานการณ์ผู้ติดเชื้อทั่วโลกเพิ่มสูงขึ้นอย่างต่อเนื่องขณะนี้มีผู้ติดเชื้อสะสมทั่วโลกแล้ว 150 ล้านราย เสียชีวิตแล้ว 3.16 ล้านคน สหรัฐอเมริกายังคงมีผู้เสียชีวิตมากที่สุด 32.9 ล้านราย, ตามด้วยอินเดีย 18.3 ล้านคน ซึ่งอินเดียมีผู้ติดเชื้อรายวัน 379,459 ราย, บราซิล 14.5 ล้านราย, ฝรั่งเศส 5.5 ล้านราย, รัสเซีย 4.78 ล้านราย ขณะที่ประเทศไทยอยู่ลำดับที่ 104